นางสาวรัศมี รัตนประชา

57254913 สาขาการสอนภาษาอังกฤษ

**รายวิชา 472 516 กลยุทธ์การพัฒนาหลักสูตรและการนำหลักสูตรไปใช้**

IV **ปฏิบัติการ : การประเมินหลักสูตร**

 การประเมินหลักสูตร (Curriculum evaluation) ตามขั้นตอนของ SU Model เป็นสามเหลี่ยมรูปที่สี่ เป็นการประเมินหลักสูตรและผลการเรียนรู้ตามหลักสูตร สอดคล้องกับคำถามข้อที่ 4 ของ ไทเลอร์ ที่ถามว่า ประเมินประสิทธิผลของประสบการณ์ในการเรียนรู้อย่างไร ปฏิบัติการ : การประเมินหลักสูตร นี้ ได้ศึกษาเอกสารและมีองค์ความรู้ต่าง ๆ ดังนี้

**1. นิยามการประเมินหลักสูตร**

 การประเมินหลักสูตร หมายถึง กระบวนการการเก็บรวบรวมข้อมูลและการประมวลผลข้อมูลเพื่อนำมาตัดสินใจเกี่ยวกับคุณภาพทั้งประสิทธิภาพและประสิทธิผลของหลักสูตร

**2. แนวคิดการประเมินหลักสูตรและเลือกใช้ตามความต้องการในเบื้องต้น**

1.1 การประเมินตามวัตถุประสงค์ (Goal-based)

การประเมินตามวัตถุประสงค์ (Goal-based) เป็นการตัดสินใจตามจุดประสงค์ของการศึกษาหรือโปรแกรมการฝึกอบรม

1.2 การประเมินหลักสูตรทั้งหลักสูตรก่อนนำหลักสูตรไปใช้

การประเมินหลักสูตรทั้งหลักสูตรก่อนนำหลักสูตรไปใช้ เป็นการตรวจสอบทบทวนว่าหลักสูตรมีคุณค่าหรือสามารถตอบสนองความต้องการจำเป็นของผู้เรียนหรือกลุ่มเป้าหมายหรือไม่ โดยวิชัย วงษ์ใหญ่ (2554) ได้สรุปขั้นตอนการประเมินหลักสูตรก่อนนำไปใช้ 4 ขั้นตอน คือ

1) กำหนดจุดมุ่งหมายการประเมินหลักสูตร

2) วางแผนดำเนินการประเมิน

3) ทดลองใช้หลักสูตรฉบับร่าง

4) การประเมินผลจากการทดลองใช้ และนำผลมาวิเคราะห์เพื่อปรับปรุงหลักสูตรก่อนนำไปใช้จริง

1.3 การประเมินความก้าวหน้า และการประเมินผลสรุป

สคริเวน (Scriven, 1967) เป็นผู้ริเริ่มใช้คำว่าการประเมินความก้าวหน้า (Formative evaluation) และการประเมินผลสรุป (Summative evaluation) แนวคิดการประเมินนี้หมายถึงกระบวนการในการตัดสินในความสำคัญ หรือคุณค่าของโปรแกรม ดังรายละเอียดต่อไปนี้

1) การประเมินระหว่างโครงการ (formative evaluation) หรือ การประเมินความก้าวหน้า เป็น

การประเมินในระหว่างที่โครงการกำลังดำเนินอยู่ โดยสามารถแบ่งออกเป็นหลายขั้นตอน (Flagg, 1990) การประเมินความต้องการจำเป็น เป็นการประเมินการวางแผน ในส่วนการประเมินผลผลิตเบื้องต้น เป็นการเก็บรวบรวมข้อมูลเพื่อเป็นข้อมูลในการตัดสินใจ การประเมินผลผลิตในระหว่างโครงการเพื่อนำข้อมูลไปตัดสินใจเกี่ยวกับการบรรลุจุดหมายของโครงการ และการประเมินการนำหลักสูตรไปใช้ เป็นการตัดสินใจเกี่ยวกับการนำแผนของโครงการไปปฏิบัติ

 การประเมินความก้าวหน้าหรือการประเมินระหว่างโครงการ เป็นการประเมินเพื่อประโยชน์ในการปรับปรุงโครงการให้ดีขึ้น โดยการให้ข้อมูลป้อนกลับที่มีประโยชน์ต่อผู้ดำเนินโครงการ

 2) การประเมินผลสรุป (summative evaluation) เป็นการประเมินเมื่อโครงการสิ้นสุดแล้ว เพื่อศึกษาคุณค่าของโครงการและเพื่อการพิจารณานำลักษณะที่ดีของโครงการไปใช้ในสถานการณ์ที่คล้ายคลึงต่อไป

 การรายงานผลสรุปจะรายงานว่า โครงการได้บรรลุจุดหมายหรือไม่อย่างไร ตลอดจนรายงานสถานภาพของโครงการว่าประสบความสำเร็จหรือล้มเหลวเพียงใด มีปัญหาอุปสรรคที่ต้องแก้ไขปรับปรุง ข้อมูลเหล่านี้จะช่วยให้ผู้บริหารโครงการนำไปตัดสินใจว่า โครงการนี้ควรดำเนินการต่อไป หรือยุติโครงการ

**2. การเลือกรูปแบบการประเมินหลักสูตรตามความสนใจ**

2.1 แนวคิดการประเมินเพื่อพัฒนาของ แกลทธอร์น (Glatthorn)

แกลทธอร์น (2009) ได้เสนอรูปแบบการประเมินหลักสูตรเพื่อพัฒนา โดยใช้ชื่อว่า Evaluating a Field of Study (EFS) จัดรูปแบบการประเมินออกเป็น 5 ขั้นตอน คือ

1. เตรียมการประเมินหลักสูตร (preparing for the evaluation) จะประกอบด้วย 3 ขั้นตอน

ย่อย ได้แก่ การเลือกหัวหน้าทีเพื่อการประเมินหลักสูตร การกำหนดเป้าหมายในการประเมินหลักสูตร และการเตรียมเอกสารประเมินหลักสูตร

1. ประเมินบริบทของหลักสูตร (assessing the context) เป็นการศึกษาสภาพบริบทของ

หลักสูตรที่ใช้ ซึ่งผู้ประเมินจะต้องมีความเข้าใจ ขอบเขต สภาพปัจจุบันที่เป็นอยู่ และบริบทที่ใช้หลักสูตร

1. กำหนดประเด็นการประเมิน (identifying the evaluation issues) ผู้ประเมินควรจัดเตรียม

ประเด็นคำถามในการประเมินให้ครอบคลุมเพื่อเก็บข้อมูลที่เกี่ยวข้องกับการใช้หลักสูตร และต้องวางแผนการประเมินให้ครอบคลุมหลักสูตร ทั้งหลักสูตร โปรแกรม และโครงการต่าง ๆ ของสถานศึกษา

1. ออกแบบการประเมินหลักสูตร (developing the curriculum design) หัวหน้าทีมเป็นผู้นำ

ทีมในการออกแบบประเมินหลักสูตรโดยอาศัยกรอบแนวคิดของเวอร์เทิน (Worthen, 1981) มีประเด็นการประเมินประกอบด้วย ผลสัมฤทธิ์ของผู้เรียน การเลือกแบบทดสอบเพื่อประเมินผลสัมฤทธิ์ คุณค่าจากการวัดและประเมินผลสัมฤทธิ์ การจัดการเรียนการสอน

1. นำแบบประเมินไปใช้ (implementing the evaluation design) ผู้ประเมินหลักสูตรจะเก็บ

รวบรวมข้อมูลด้วยเครื่องมือที่ออกแบบและพัฒนาคุณภาพเรียบร้อยแล้ว นำมาวิเคราะห์ข้อมูลการประเมินและเขียนรายการผลการประเมิน สิ่งที่ควรคำนึงคือการประเมินหลักสูตรต้องอาศัยความยืดหยุ่นและสามารถปรับเปลี่ยนวิธีการได้เสมอ และผลการประเมินที่นำเสนอต้องมีประโยชน์ต่อผู้เกี่ยวข้องทั้งหมด

2.2 แนวคิดการประเมินผลการฝึกอบรมของ Kirk Partcick

เคิร์กแพทริก (1994) ได้นำเสนอแนวทางการประเมินผลการฝึกอบรมซึ่งเป็นการประเมินผลสรุป (summative evaluation) แบ่งการประเมินออกเป็น 4 ระดับ คือ

 ระดับที่ 1 การประเมินปฏิกิริยา (Reaction) เป็นการสอบถามความคิดเห็นของผู้เรียนที่มีต่อกิจกรรมการเรียนรู้ว่าสอดคล้องกับความต้องการหรือความสนใจหรือไม่อย่างไร

 ระดับที่ 2 การประเมินการเรียนรู้ (Learning) เป็นการประเมินเชิงเปรียบเทียบความแตกต่างของระดับความรู้ ทักษะ หรือทัศนคติระหว่างก่อนและหลังการรับการอบรมหรือการเรียนการสอน การประเมินในระดับนี้ ต้องตรวจสอบความเที่ยงตรงโดยพิจารณาความสอดคล้องระหว่างข้อคำถามและวัตถุประสงค์การเรียนรู้ด้วย

 ระดับที่ 3 การประเมินพฤติกรรม (Behavior) เป็นการประเมินว่าผู้เรียนนำความรู้ไปใช้ได้มากน้อยเพียงใด หรือมีการเปลี่ยนแปลงพฤติกรรมอันเป็นผลจากการอบรมหรือการเรียนการสอนหรือไม่ อย่างไร

 ระดับที่ 4 การประเมินผลลัพธ์ (Results) เป็นการประเมินผลที่เกิดกับองค์กรจากการที่ผู้เรียนได้นำความรู้ไปประยุกต์ใช้

2.3 แนวคิดการประเมินเพื่อการตัดสินใจของ Daniel L. Stufflebeam

สตัฟเฟิลบีม (Stufflebeam, 1985) ได้เสนอแนวคิดการประเมินโครงการ เพื่อการตัดสินใจยุติ หรือดำเนินการโครงการต่อไป แบบจำลองการประเมินนี้รู้จักกันในชื่อ CIPP Model เป็นกระบวนการจำแนก รวบรวมและเสนอข้อมูลต่าง ๆ เพื่อเป็นแนวทางในการตัดสินใจของผู้รับผิดชอบ สตัฟเฟิลบีมได้กำหนดประเด็นการประเมินออกเป็น

1. การประเมินสภาวะแวดล้อม (Context Evaluation : C) พิจารณาในประเด็นหลักการและ

เหตุผล ความจำเป็นที่ต้องดำเนินโครงการ การกำหนดประเด็นปัญหา และความเหมาะสมของเป้าหมายโครงการ

1. การประเมินปัจจัยนำเข้า (Input Evaluation : I) พิจารณาในประเด็น การเลือกแผนงาน

โครงการ ความเป็นไปได้ของโครงการ ความเหมาะสมและความพอเพียงของทรัพยากรที่จะใช้ในการดำเนินโครงการ เช่น งบประมาณ บุคลากร วัสดุอุปกรณ์เวลา

1. การประเมินกระบวนการ (Process Evaluation : P) พิจารณาในประเด็นจุดเด่นจุดด้อย และ

ประเด็นที่เป็นข้อบกพร่องของกระบวนการของการดำเนินโครงการ ที่จะใช้เป็นข้อมูลในการพัฒนา แก้ไข ปรับปรุง ให้การดำเนินการช่วงต่อไปมีประสิทธิภาพมากขึ้น และเป็นการตรวจสอบกิจกรรม เวลา ทรัพยากรที่ใช้ในโครงการ ภาวะผู้นำ

1. การประเมินผลผลิต (Product Evaluation : P) พิจารณาในประเด็นเปรียบเทียบผลผลิตที่

เกิดขึ้นจากโครงการทั้งผลตามวัตถุประสงค์ของโครงการหรือมาตรฐานที่กำหนดไว้ รวมทั้งประเด็นการยุบ เลิก ขยายหรือปรับเปลี่ยนโครงการ

2.4 แนวคิดการประเมินความสอดคล้องของ Robert E. Stake

 สเต็ค ได้เสนอรูปแบบการประเมินแบบตอบสนองเมื่อปี ค.ศ.1967 เพื่อประเมินโครงการทางการศึกษา รูปแบบการประเมินประกอบด้วยกิจกรรมหลัก 2 ประการ คือ 1) การบรรยาย เป็นการอธิบายลักษณะของข้อมูลที่เก็บรวบรวมจากแหล่งต่าง ๆ ที่เกี่ยวกับ ปัจจัยเบื้องต้น กระบวนการ และผลผลิต และ 2) การตัดสินใจ เป็นการตัดสินคุณค่าหรือคุณภาพของโครงการ โดยการนำข้อมูลที่ได้จากการบรรยาย มาเปรียบเทียบกับเกณฑ์มาตรฐานทั้งด้านปัจจัย กระบวนการและผลผลิต

**3. การกำหนดเกณฑ์การประเมินการเรียนรู้โดยใช้ The SOLO Taxonomy**

 Biggs และ Collis (1982) ได้นำเสนอแนวคิด The SOLO Taxonomy ที่นำมาใช้ในการกำหนดระดับคุณภาพผลการเรียนรู้ของผู้เรียน โดยจัดระดับออกเป็น 5 ระดับ ตามการพัฒนาผู้เรียนในด้านของความเข้าใจสิ่งที่ซับซ้อน ดังนี้

1. ระดับโครงสร้างขั้นพื้นฐาน (Pre-structural level) ผู้เรียนยังไม่มีการจัดการข้อมูล ข้อมูลที่

ได้รับยังไม่ปะติดปะต่อกัน

1. ระดับโครงสร้างเดี่ยว (Uni-structural level) ผู้เรียนมีความรู้เพียงด้านเดียวของสิ่งที่เรียน

ข้อมูลที่ได้รับยังไม่สามารถนำมาเชื่อมโยงข้อมูลได้

1. ระดับโครงสร้างหลากหลาย (Multi-structural level) ผู้เรียนเชื่อมโยงข้อมูลหลาย ๆ ชนิด

เข้าด้วยกัน แต่ยังไม่สามารถนำมารวมกันได้

1. ระดับความสัมพันธ์ของโครงสร้าง (Relational level) ผู้เรียนแสดงความสัมพันธ์ของความ

เกี่ยวโยงของข้อมูลได้ นำความรู้ที่ได้เรียนมาเชื่อมโยงกัน

1. ระดับความต่อเนื่องภาคขยาย (Extended Abstract level) ผู้เรียนสามารถเชื่อมโยง

นอกเหนือจากหัวข้อเรื่องที่ได้รับ สามารถสรุป ขยายความรู้ หรือต่อยอดความรู้ที่ได้มา

**ตารางที่ 4 ปฏิบัติการการประเมินหลักสูตร**

|  |  |  |  |
| --- | --- | --- | --- |
| **กระบวนการพัฒนาหลักสูตร/ความรู้-ทักษะ-ความสามารถ** | **1) การทำความรู้ที่มีอยู่ให้กระจ่างแจ้ง** | **2) การระบุ การได้รับและการเข้าใจข้อมูลใหม่** | **3) ยืนยันความถูกต้องและการใช้ข้อมูลใหม่** |
| การประเมินหลักสูตร – ประเมินประสิทธิผลของประสบการณ์ในการเรียนอย่างไร | การประเมินหลักสูตรจะช่วยพิจารณาว่าหลักสูตรตรงตามวัตถุประสงค์ของหลักสูตรที่กำหนดไว้หรือไม่ การพัฒนาหลักสูตรฝึกอบรมครูภาษาอังกฤษด้านภาษาศาสตร์ประยุกต์นี้ใช้แนวทางประเมินหลักสูตร ดังนี้ 1. ประเมินทั้งหลักสูตรก่อนนำหลักสูตรไปใช้เพื่อตรวจสอบคุณภาพของหลักสูตรฉบับร่างว่ามีคุณค่าหรือตอบสนองความจำเป็นของผู้เข้ารับการอบรมหรือไม่2. การประเมินเพื่อการตัดสินใจของ Daniel L. Stufflebeam (CIPP Model) ใช้ในการประเมินโครงการ เพื่อตัดสินใจว่าจะยุติ หรือดำเนินการโครงการต่อไป กำหนดประเด็นการประเมินออกเป็น  1) การประเมินสภาวะแวดล้อม (Context Evaluation : C)  2) การประเมินปัจจัยนำเข้า (Input Evaluation : I)  3) การประเมินกระบวนการ (Process Evaluation : P)  4) การประเมินผลผลิต (Product Evaluation : P)3. การกำหนดเกณฑ์การประเมินการเรียนรู้โดยใช้ The SOLO Taxonomy นำมาใช้ในการกำหนดระดับคุณภาพผลการเรียนรู้ของผู้เรียน โดยจัดระดับออกเป็น 5 ระดับ ตามการพัฒนาผู้เรียนในด้านของความเข้าใจสิ่งที่ซับซ้อน | วิเคราะห์และสังเคราะห์ข้อมูล หลักการและแนวคิดในการพัฒนาหลักสูตร เพื่อใช้เป็นแนวทางในการพัฒนาหลักสูตรฝึกอบรมครูภาษาอังกฤษด้านภาษาศาสตร์ประยุกต์เบื้องต้นเพื่อให้เกิดทักษะอาชีพและการเรียนรู้ และเรียนรู้เพื่อปฏิบัติได้ (Learning to do) เป็นการศึกษาที่มุ่งเน้นพัฒนาความสามารถ ความชำนาญและมีสมรรถนะในวิชาชีพ | 1. ประเมินประสิทธิภาพของหลักสูตร2. ประเมินวิธีการจัดการเรียนรู้ในการฝึกการอบรม3. ประเมินกิจกรรมฝึกอบรม4. ประเมินสื่อประกอบที่ใช้5. ประเมินความรู้และทักษะ6. ประเมินการตระหนักรู้ |

เอกสารอ้างอิง

สุเทพ อ่วมเจริญ. (2557). การพัฒนาหลักสูตร: ทฤษฎีและการปฏิบัติ (พิมพ์ครั้งที่ 6). นครปฐม:

โรงพิมพ์มหาวิทยาลัยศิลปากร วิทยาเขตพระราชวังสนามจันทร์.